LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2012 M. balandžio 5 D. ĮSAKYMO NR. 3D-249 „Dėl Lietuvos kaimo plėtros 2007–2013 metų programos priemonės „PELNO NESIEKIANČIOS INVESTICIJOS“ įgyvendinimo taisyklių patvirtinimo“ PAKEITIMO

2015 m. gegužės 8 d. Nr. 3D-367

Vilnius

P a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisykles, patvirtintas Lietuvos Respublikos žemės ūkio ministro 2012 m. balandžio 5 d. įsakymu Nr. 3D-249 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklių patvirtinimo“:

1. Pakeičiu 19.51 papunktį ir jį išdėstau taip:

„19.51 pareiškėjas, teikiantis 2014 m. paramos paraišką dėl melioracijos griovių tvarkymo pagal Priemonę, privalo įsipareigoti 5 metus vykdyti tęstinę melioracijos griovių tvarkymo veiklą. Pareiškėjas, įvykdęs įsipareigojimus pagal Taisykles, turi vykdyti „Melioracijos griovių šlaitų priežiūra“ veiklą, kuri yra nustatyta Lietuvos kaimo plėtros 2014–2020 metų programos priemonės „Agrarinė aplinkosauga ir klimatas“ programos „Kraštovaizdžio tvarkymas“ veikloje „Melioracijos griovių šlaitų priežiūra“ (toliau – Agrarinės aplinkosaugos išmokos), su ne mažesniu plotu (galimas 3 proc. nuokrypis) nei vykdė veiklą pagal Priemonę.“

2. Pakeičiu 57.1 papunktį ir jį išdėstau taip:

„57.1 neinformuoja apie Priemonės veiklos įgyvendinimo pabaigą Taisyklių 49, 491 punktuose nustatytu terminu;“.

3. Pakeičiu 57.3 papunktį ir jį išdėstau taip:

„57.3. be pateisinamos priežasties nepradeda vykdyti veiklos per Taisyklių 20, 201 punktuose nustatytą terminą;“.

4. Papildau 341 punktu ir jį išdėstau taip:

„341. Dirbtinai sukurtų sąlygų gauti paramą 2007–2013 metų programiniu laikotarpiu nustatymo metodika, patvirtinta Lietuvos Respublikos žemės ūkio ministro 2015 m. kovo 24 d. įsakymu Nr. 3D-213 „Dėl Dirbtinai sukurtų sąlygų gauti paramą 2007–2013 metų programiniu laikotarpiu nustatymo metodikos patvirtinimo“, šiai Priemonei netaikoma.“

Žemės ūkio ministrė	Virginija Baltraitienė